section_heading: World Solar Challenge
paragraph_text: Kao vrhunac utrka solarnih vozila je World Solar Challenge koji se održava u Australiji od 1987. Prvotno svake 3 godine, danas svaki dvije. Najbolji sudionici utrke postižu prosječnu brzinu od oko 100 km/h na stazi duljine od oko 3000 km. Vrijeme održavanja utrke tokom jednog dana i računanje vremena je samo za vrijeme dnevne svijetlosti, te se ostatak vremena ne računa. Najveću prevaljenu udaljenost u jednom danu od 830 km postigao je nizozemski solarni automobil Nuna II u listopadu 2003. Vozilima je potrebno za 100 km na 300 kg težine samo 0,17 litara protuvrijednosti benzina. To je najvažnija značajka tih solarnih automobila. Brzina je limitirana prometnim propisima na javnim cestama. 2005. godine na 7. World Solar Challenge, pobjeđuje 3. put zaredom tim NUON sa solarnim vozilom NUNA III, s 102 km/h prosječne brzine, te je time prvi put probijena granica od 100 km/h. 20. obljetnica utrke World Solar Challenge održana je u listopadu 2007. U lipnju 2006. su napravljene veće promjene u pravilima ove utrke radi povećanja sigurnosti, te radi izgradnje nove generacije solarnih automobila, koji bi uz malo modifikacija mogli biti osnova za praktičnu primjenu u transportu. Isto tako je bila namjera usporiti automobile u utrci, koji su već lako mogli premašiti ograničenje brzine (110 km/h) prethodnih godina. Pobjednik je bio tim Nuna 4 prosjekom 90,87 km/h. Održavala se te godina i utrka po starim pravilima čiji je pobjednik bio tim Ashiya Sveučilište s prosjekom brzine kretanja od 93,57 km/h.<ref>http://www.spiegel.de/auto/aktuell/solarauto-rennen-in-australien-wettkampf-der-strassenflundern-a-271019.html